Maxime agenda kuvuganya ne Olivier Van Pee ku ngule y’eggwanga eya bakafulu mu mpaka za laawundi eyookubiri ku kalenda ya ddigi ezigenda okubeera e Garuga wiikendi eno.
Ng'ayogera ne bannamawulire ku mukolo kwe batongolezza empaka zino e Lugogo, Olivier Van Pee yagambye nti tazze kuzannya wabula okwesasuliza ku Maxime eyamuwangula mu laawundi eyasooka.
“Maxime, yampangula mu laawundi eyasooka kyokka ku luno ndi mwetegefu okumulaga nti nze mukulu we talina kunswaza bw'atyo ng’ampangula,” Olivier bwe yagambye.
Ku ngule y’eggwanga eya ddigi mu mutendera gwa bakafulu, Maxime Van Pee y'akulembedde n’obubonero 60 ng’addiriddwa Asaf Natan (51) ne Olivier Van Pee (41).
lug_Latn lug_Latn lug_Latn lug_Latn